বৈভবের ব্যাটে ঝড়! এশিয়া কাপের শুরুতেই বিরাট নজির টিম ইন্ডিয়ার

ওয়েব ডেস্ক: অনূর্ধ্ব-১৯ এশিয়া কাপের (ACC Men’s U19 Asia Cup 2025) উদ্বোধনী ম্যাচেই বিশ্বরেকর্ড গড়ল ভারতীয় দল (India U19 Cricket Team)। বৈভব সূর্যবংশীর (Vaibhav Suryvanshi) দাপটে ফের একবার পাহাড়প্রমাণ রান করল টিম ইন্ডিয়া। বলা বাহুল্য আজ অবধি এই টুর্নামেন্টে ভারত এর আগে এত বড় স্কোর করেনি। সংযুক্ত আরব আমিরশাহির (IND Vs UAE) বিরুদ্ধে ৪৩৩ রান করে নিজির গড়লের দেশের তরুণরা। আর এই বিরাট স্কোরের নেপথ্য কারিগর বৈভবের ব্যাট থেকে এদিন এল ৯৫ বলে ১৭১ রানের ঝোড়ো ইনিংস।

এদিনের ম্যাচে আয়ূষ মাত্রে শুরুতে ৪ রানে আউট হলেও ম্যাচের হাল ধরে রাখেন বৈভব সূর্যবংশী। তাঁকে নিঃসন্দেহে এই ঐতিহাসিক ইনিংসের নায়ক বলা যায়। নিয়ন্ত্রিত আগ্রাসন, টেকনিল্যাল শট এবং বাউন্ডারির বন্যায় তিনি প্রতিপক্ষ বোলিং আক্রমণকে একপ্রকার ধসিয়ে দেন। তার গড়ে দেওয়া মজবুত ভিতের উপর দাঁড়িয়ে বাকি ব্যাটাররাও ঝড় তোলে। মাঝে অ্যারন জর্জ ও বিহান মালহোত্রারা ঝকঝকে ক্রিকেট খেলেন।

আরও পড়ুন: অবসর ভেঙে ফের কুস্তিতে ফিরছেন ভিনেশ ফোগাট!

বৈভবের ১৭১ রানের দুর্দান্ত ইনিংসের পর অ্যারনের ৬৯, বিহানের ৬৯, বেদান্তের ৩৮, অভিজ্ঞানের ৩২ এবং কনিষ্কের ২৮ রানের উপর ভর করে ভারতীয় দল ঐতিহাসিক স্কোরে পৌঁছে যায়। নির্ধারিত ৫০ ওভারে ৬ উইকেট হারিয়ে ৪৩৩ রান তোলে ভারত, যা একপ্রকার বিশ্বরেকর্ড। ভারতের যুব ওয়ানডে ক্রিকেটের ইতিহাসে এটিই ভারতের সর্বোচ্চ দলগত রান। এর আগে ২০০৪ সালে স্কটল্যান্ডের বিরুদ্ধে ভারত ৪২৫ রান তোলে। এরপর ২০২২ সালে উগান্ডার বিরুদ্ধে ৪০৫ রানের স্কোর করে ভারত।

অনূর্ধ্ব-১০ ক্রিকেটে ৪০০-র বেশি টোটাল খুব বেশি দল করেনি। ভারত ছাড়া এখনও অবধি এই কৃতিত্ব ছিল শুধুমাত্র অস্ট্রেলিয়া, নিউজিল্যান্ড ও শ্রীলঙ্কা দলের কাছে। তবে একই ফরম্যাটে সর্বোচ্চ দলগত রানের রেকর্ড এখনও অস্ট্রেলিয়ার দখলে। ২০০২ সালে কেনিয়ার বিরুদ্ধে অজিরা ৪৮০ রান তুলেছিলেন।

দেখুন আরও খবর:

The post বৈভবের ব্যাটে ঝড়! এশিয়া কাপের শুরুতেই বিরাট নজির টিম ইন্ডিয়ার appeared first on KolkataTV.