ফ্লপ বৈভব, হিট জর্জ! এশিয়া কাপে ফের পাকবধ ভারতের

ওয়েব ডেস্ক: বড়দের মতো ছোটরাও যেমন পাকিস্তানি খেলোয়াড়দের সঙ্গে হাত মেলায়নি, তেমনই দাপটের সঙ্গে এশিয়া কাপের ম্যাচ (India Vs Pakistan) জিতে নিল ভারতের অনূর্ধ্ব-১৯ দল (India U19 Cricket Team)। বৈভবের ব্যাট থেকে বড় রান না এলেও এদিন অ্যারন জর্জের ব্যাট থেকে আসে ভরসাযোগ্য ৮৫ রানের ইনিংস। সেই সঙ্গে আজ রান পেলেন আয়ূষ মাত্রে, কনিষ্ক চৌহানরা। সব মিলিয়ে ৪৯ ওভারে ২৪০ রান করে ভারত। জবাবে ১৫০ রানেই গুটিয়ে গেল পাকিস্তান। এশিয়া কাপের (U19 Asia Cup 2025) গুরুত্বপূর্ণ ম্যাচে ৯০ রানে পাকিস্তানকে হারাল ভারত।

এদিনের ম্যাচে টসে জিতে ভারতকে প্রথমে ব্যাট করতে পাঠায় পাকিস্তান। তবে এদিন ব্যাট হাতে সেভাবে জ্বলে উঠতে পারেননি ভারতের বিষ্ময়বালক বৈভব সূর্যবংশী। কিন্তু তাঁর অভাব এদিন পূরণ করেন আয়ূষ মাত্রে এবং অ্যারন জর্জরা। ৩৮ রান করে আয়ূষ, অ্যারনের ব্যাট থেকে আসে ৮৫ রানের ঝকঝকে ইনিংস। শেষদিকে অভিজ্ঞান কুন্ডুর ২২ এবং কনিষ্ক চৌহানের ৪৬ রানের উপর ভর করে ভারত ৪৬.১ ওভারে ২৪০ রানে অলআউট হয়ে যায়।

আরও পড়ুন: রাসেলের বিকল্প কে? নিলামে কাদের জন্য দর হাঁকাবে KKR? দেখে নিন

২৪১ রানের লক্ষ্যমাত্রা নিয়ে ব্যাটিং করতে নেমে একের পর এক ধাক্কা খায় পাকিস্তান। ৩০ রানেই সাজঘরে ফেরেন ৪ পাক ব্যাটার। শেষদিকে হুজাইফা আসহান চেষ্টা করলেও সঙ্গ পাননি। তিনি করেন ৭০ রান। শেষমেশ ভারতীয় আগুন বোলিংয়ের সামনে মাত্র ১৫০ রানে গুটিয়ে যায় পাকিস্তান। ভারতের হয়ে ৩টি করে উইকেট নেন দীপেশ দেবেন্দ্রন এবং কনিষ্ক চৌহান, একজোড়া উইকেট নেন কিষান সিং, ১টি করে উইকেট আসে খিলান প্যাটেল এবং বৈভব সূর্যবংশীর ঝুলিতে। অলরাউন্ড পারফরম্যান্সের জন্য এদিন ‘ম্যান অফ দ্য ম্যাচ’-এর শিরোপা পান কনিষ্ক চৌহান।

দেখুন আরও খবর:

The post ফ্লপ বৈভব, হিট জর্জ! এশিয়া কাপে ফের পাকবধ ভারতের appeared first on KolkataTV.